[pic] | EUROPA-KOMMISSIONEN |

Bruxelles, den 2.7.2010

KOM(2010)354 endelig

RAPPORT FRA KOMMISSIONEN

OM UDVALGENES ARBEJDE I 2009

SEK(2010)806

RAPPORT FRA KOMMISSIONEN

OM UDVALGENES ARBEJDE I 2009

I medfør af artikel 7, stk. 4, i Rådets afgørelse 1999/468/EF af 28. juni 1999, i det følgende benævnt "komitologiafgørelsen", forelægger Kommissionen hermed den årlige rapport om udvalgenes arbejde i 2009. Den giver et overblik over udviklingen i komitologisystemet og et sammendrag af udvalgsaktiviteterne, og den omfatter desuden et ledsagedokument med detaljerede statistikker over de forskellige udvalgs arbejde[1].

1. Overblik over den seneste udvikling i komitologisystemet

1.1. Gennemførelse af reformen af komitologiproceduren (Rådets afgørelse 2006/512/EF om ændring af Rådets afgørelse 1999/468/EF)

1.1.1. Tilpasning

Tilpasningsprocessen, som går ud på at bringe de eksisterende basisretsakter på linje med den nye forskriftsprocedure med kontrol (RPS), som er indført ved Rådets afgørelse 2006/512/EF, fortsatte i 2009[2] med Europa-Parlamentets og Rådets vedtagelse af to "omnibus"-forordninger. "Omnibus del 2" blev vedtaget den 11. marts 2009 og "omnibus del 4" blev vedtaget den 18. juni 2009. Med disse forordninger blev henholdsvis 47 og 46 basisretsakter samlet og ændret. Europa-Parlamentet bad desuden i sin beslutning af 23. september 2008 Kommissionen om at stille forslag til tilpasning af yderligere 14 basisretsakter. Kommissionen har nøje gennemgået disse instrumenter, men fandt det ikke hensigtsmæssigt at fremsætte forslag for dem alle, da nogle bl.a. allerede var tilpasset ved andre retsakter, eller fordi gennemførelsesbeføjelserne i retsakterne ifølge Kommissionen ikke var genstand for RPS. Kommissionen vedtog efter denne vurdering et forslag til en femte og sidste omnibusforordning vedrørende 2 basisretsakter den 30. marts 2009[3]. Dette forslag mistede dog sin betydning med Lissabontraktatens ikrafttræden.

1.1.2. Komitologi og gennemsigtighed: register og komitologidokumentsamling

Efter at det nye komitologiregister blev indført den 1. april 2008[4], er der sket yderligere forbedringer. Hermed kommer systemet til at fungere mere effektivt internt, og den offentlige dokumentsamling bliver mere gennemsigtig. En af de mest signifikante forbedringer i 2009 med hensyn til gennemsigtighed er en yderligere præcisering af de forskellige trin i proceduren med at udarbejde udkast til gennemførelsesforanstaltninger. Det er nu muligt at se, hvilke udkast til gennemførelsesforanstaltninger der er blevet trukket tilbage af Kommissionen, inden de bliver forelagt til formel afstemning i komitologiudvalget.

1.2. Komitologi og Lissabontraktaten

I traktaten om Den Europæiske Unions funktionsmåde (TEUF) er der to bestemmelser, som indebærer væsentlige ændringer af komitologiprocedurerne. De vedrører dels "foranstaltninger af lovgivningslignende karakter", der henvises til som "delegerede retsakter" (artikel 290), og dels ukomplicerede gennemførelsesforanstaltninger, der omtales som "gennemførelsesretsakter" (artikel 291).

1.2.1. Delegerede retsakter

I december 2009 vedtog Kommissionen en meddelelse til Europa-Parlamentet og Rådet om anvendelse af artikel 290 i TEUF[5]. Formålet med denne meddelelse er at redegøre for Kommissionens synspunkter, hvad angår de delegerede retsakters anvendelsesområde, rammerne for uddelegeringen af beføjelser, de arbejdsmetoder, Kommissionen har til hensigt at benytte ved udarbejdelsen af delegerede retsakter, og endelig de betingelser, på hvilke lovgiveren kan føre kontrol med udøvelsen af de beføjelser, der er tillagt Kommissionen.

1.2.2. Gennemførelsesretsakter

Af artikel 291 i TEUF fremgår det klart, at når ensartede betingelser for gennemførelse af juridisk bindende retsakter er nødvendige, tildeler disse retsakter Kommissionen eller – i specifikke behørigt begrundede tilfælde – Rådet gennemførelsesbeføjelser. Europa-Parlamentet og Rådet fastsætter ved forordninger efter den almindelige lovgivningsprocedure på forhånd generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser.

I begyndelsen af 2010 fremsatte Kommissionen et forslag til en "komitologiforordning" om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[6]. Denne forordning træder i stedet for "komitologiafgørelsen", som blev vedtaget af Rådet i 1999 og ændret i 2006.

2. Aktivitetsoversigt

2.1 Udvalg og møder

Det er vigtigt at sondre mellem komitologiudvalg på den ene side og andre enheder, især "ekspertgrupper", som Kommissionen selv har nedsat, på den anden. Sidstnævnte leverer sagkundskab til Kommissionen til udformning og gennemførelse af politik, medens komitologiudvalgene bistår Kommissionen med at udøve de gennemførelsesbeføjelser, som er tillagt den ved basisretsakter. Denne beretning vedrører alene komitologiudvalg. Antallet af komitologiudvalg pr. 31. december 2009 er opgjort pr. aktivitetssektor (se tabel I ). Tallene for det foregående år (pr. 31. december 2008) er medtaget til sammenligning.

TABEL 1 - Samlet antal udvalg

Politikområde | 2008 | 2009 |

Landbrug og Udvikling af Landdistrikter (AGRI) | 28 | 15 |

Det Europæiske Kontor for Bekæmpelse af Svig (OLAF) | 1 | 1 |

Budget (BUDG) | 2 | 2 |

Uddannelse og Kultur (EAC) | 7 | 6 |

Beskæftigelse, Sociale Anliggender, Arbejdsmarkedsforhold og Ligestilling (EMPL) | 5 | 5 |

Udvidelse (ELARG) | 3 | 3 |

Erhvervspolitik (ENTR) | 34 | 39 |

Miljø (ENV) | 35 | 36 |

EuropeAid (AIDCO) | 8 | 7 |

Eksterne Forbindelser (RELEX) | 3 | 4 |

Fiskeri og Maritime Anliggender (MARE) | 4 | 4 |

Sundhed og Forbrugere (SANCO) | 17 | 16 |

Humanitær Bistand (ECHO) | 1 | 1 |

Informationsteknologi (DIGIT) | 1 | 2 |

Informationssamfundet og Medier (INFSO) | 9 | 8 |

Det Indre Marked (MARKT) | 13 | 14 |

Retlige Anliggender, Frihed og Sikkerhed (JLS) | 24 | 24 |

Regionalpolitik (REGIO) | 1 | 1 |

Forskning (RDT) | 6 | 7 |

Statistikker (ESTAT) | 9 | 10 |

Beskatning og Toldunion (TAXUD) | 10 | 12 |

Handel (TRADE) | 12 | 10 |

Transport og Energi (TREN) | 36 | 39 |

I ALT | 269 | 266 |

Komitologiudvalgene kan generelt klassificeres efter den proceduretype, de anvender (rådgivningsprocedure, forvaltningsprocedure, forskriftsprocedure, forskriftsprocedure med kontrol eller beskyttelsesprocedure — se tabel II). Eftersom visse udvalg anvender flere forskellige procedurer (lige fra rådgivningsprocedure til forskriftsprocedure, samt beskyttelsesprocedure), opføres de separat fra de udvalg, der kun anvender en enkelt proceduretype.

TABEL II - ANTALLET AF UDVALG OPDELT EFTER PROCEDURE (2009)

Type procedure | I ALT |

Rådgivning | Forvaltning | Forskrift | Forskrift m./kontrol | Anvendelse af flere proceduretyper |

AGRI | 5 | 5 | 5 | 15 |

EuropeAid | 5 | 2 | 7 |

BUDG | 1 | 1 | 2 |

DIGIT | 2 | 2 |

EAC | 1 | 1 | 4 | 6 |

ECHO | 1 | 1 |

ELARG | 3 | 3 |

EMPL | 2 | 1 | 2 | 5 |

ENTR | 6 | 3 | 10 | 2 | 18 | 39 |

ENV | 1 | 5 | 3 | 27 | 36 |

ESTAT | 2 | 1 | 7 | 10 |

INFSO | 2 | 6 | 8 |

JLS | 4 | 1 | 1 | 3 | 15 | 24 |

MARE | 1 | 3 | 4 |

MARKT | 1 | 3 | 2 | 8 | 14 |

OLAF | 1 | 1 |

REGIO | 1 | 1 |

RELEX | 2 | 1 | 1 | 4 |

RTD | 3 | 4 | 7 |

SANCO | 1 | 7 | 8 | 16 |

TAXUD | 2 | 3 | 6 | 1 | 12 |

HANDEL | 2 | 2 | 3 | 3 | 10 |

TREN | 3 | 1 | 6 | 1 | 28 | 39 |

I ALT | 22 | 38 | 51 | 11 | 143 | 266 |

Tallene viser, at omkring 19 % af udvalgene (51 ud af 266) udelukkende arbejder med forskriftsproceduren. Herefter følger et mindre antal udvalg, der udelukkende arbejder med forvaltningsproceduren (37). De fleste udvalg (55 %) anvender dog flere proceduretyper (143 ud af 266). Fordelingen efter politikområde viser, at brugen af de forskellige proceduretyper varierer fra politikområde til politikområde. Men på området Erhvervspolitik er der for eksempel et stort antal udvalg, der anvender forskriftsproceduren.

Et stort antal udvalg er ikke den eneste indikator for stor komitologiaktivitet. Antallet af møder , som blev afholdt i 2009, afspejler det intensive arbejde generelt, både på områdeplan og i de enkelte udvalg ( tabel III ).

TABEL III - ANTAL MØDER

2008 | 2009 | 2008 | 2009 |

AGRI | 226 | 165 | JLS | 37 | 40 |

EuropeAid | 38 | 40 | MARE | 15 | 15 |

BUDG | 5 | 5 | MARKT | 42 | 32 |

DIGIT | 3 | 3 | OLAF | 3 | 3 |

EAC | 14 | 13 | REGIO | 9 | 10 |

ECHO | 6 | 4 | RELEX | 4 | 3 |

ELARG | 6 | 5 | RTD | 62 | 62 |

EMPL | 4 | 5 | SANCO | 123 | 124 |

ENTR | 57 | 48 | TAXUD | 114 | 107 |

ENV | 57 | 67 | HANDEL | 24 | 17 |

ESTAT | 16 | 19 | TREN | 60 | 83 |

INFSO | 28 | 24 | I ALT | 953 | 894 |

Som i 2008 er Landbrug (AGRI) det område, hvor der er afholdt flest møder (165) til trods for et markant fald i antallet af udvalg sammenlignet med 2008 (næsten 50 %). Disse tal vidner om, hvor meget der skal til for at forvalte de forskellige landbrugsmarkeder. Efter Landbrug (AGRI) følger Sundhed og Forbrugere (SANCO) med 124 møder og Beskatning og Toldunion (TAXUD) med 107 møder.

2.2 Antal udtalelser og gennemførelsesforanstaltninger

Som tidligere rapporter indeholder denne rapport samlede tal for de formelle udtalelser , som udvalgene har afgivet, og de efterfølgende gennemførelsesforanstaltninger (dvs. retsakter og administrative og finansielle afgørelser), som Kommissionen har vedtaget[7]. Tallene viser udvalgenes konkrete "produktion" (se tabel IV ). Det samlede antal udtalelser , som udvalgene afgav i 2009, var på 2 091 (sammenlignet med 2 185 i 2008). Antallet af gennemførelsesforanstaltninger vedtaget af Kommissionen var på 1 808 (sammenlignet med 2 022 i 2008).

TABEL IV – Antal vedtagne udtalelser og gennemførelsesforanstaltninger (2009)

Udtalelser | Foranstaltninger, der ikke hører under fælles beslutningstagning | Foranstaltninger, der hører under fælles beslutnings-tagning | Udtalelser | Foranstaltninger, der ikke er under fælles beslutningstagning | Foranstaltninger, der hører under fælles beslutningstagning |

AGRI | 460 | 459 | 1 | JLS | 57 | 8 | 46 |

AIDCO | 224 | 103 | 118 | MARE | 37 | 39 | 0 |

BUDG | 5 | 0 | 0 | MARKT | 28 | 2 | 25 |

DIGIT | 1 | 0 | 1 | OLAF | 0 | 0 | 0 |

EAC | 40 | 0 | 39 | REGIO | 5 | 2 | 0 |

ECHO | 51 | 0 | 46 | RELEX | 1 | 1 | 0 |

ELARG | 58 | 56 | 0 | RTD | 202 | 190 | 1 |

EMPL | 14 | 0 | 14 | SANCO | 278 | 96 | 153 |

ENTR | 207 | 0 | 108 | TAXUD | 147 | 49 | 2 |

ENV | 88 | 3 | 77 | HANDEL | 6 | 4 | 0 |

ESTAT | 30 | 0 | 24 | TREN | 86 | 2 | 74 |

INFSO | 66 | 15 | 50 | I ALT | 2 091 | 1 029 | 779 |

Det store antal gennemførelsesforanstaltninger , der blev vedtaget inden for visse politikområder – Landbrug (460), Sundhed og Forbrugere (249), EuropeAid (221), Forskning (191) og Virksomhedspolitik (108) – er igen en afspejling af, hvor stort et arbejde Kommissionen har fået overdraget på disse områder[8]. Sammenlignet med det foregående år har der været en stigning, blandt andet inden for Landbrug (460 gennemførelsesforanstaltninger i 2009, sammenlignet med 439 i 2008) og EuropeAid (221 i 2009, sammenlignet med 110 i 2008). Der har været en markant nedgang i antallet af vedtagne gennemførelsesforanstaltninger inden for EAC (39 i 2009, sammenlignet med 69 i 2008).

2.3 Brug af forskriftsproceduren med kontrol (RPS)

Tallene i tabel IV for antallet af vedtagne gennemførelsesforanstaltninger inkluderer antallet af foranstaltninger vedtaget i henhold til RPS. Tallet er 131 for 2009, idet Miljø er den sektor, som hyppigst anvender proceduren (33 foranstaltninger) efterfulgt af Transport og energi (29) (se tabel V ).

I 2009 gjorde Europa-Parlamentet kun brug af sin vetoret over for udkast til foranstaltninger i ét tilfælde. Det betyder, at de to lovgivere samlet set kun gjorde brug af deres vetoret i 0,8 % af tilfældene:

- I maj 2009 gik Europa-Parlamentet imod et udkast til foranstaltning, som vedrørte energimærkningsdirektivet og mærkning af fjernsyn. Udkastet blev derfor ikke vedtaget. Der vil blive vedtaget en revideret foranstaltning i 2010 i form af en delegeret retsakt i forlængelse af Parlamentets og Rådets vedtagelse af forslaget til et direktiv om angivelse af energirelaterede produkters energi- og ressourceforbrug ved hjælp af mærkning og standardiserede produktoplysninger[9].

Til sammenligning gjorde Rådet og Parlamentet i 2008 brug af deres vetoret i 10 % af tilfældene (7 gennemførelsesforanstaltninger).

TABEL V - Antal gennemførelsesforanstaltninger vedtaget efter forskriftsproceduren med kontrol (RPS) (2009)

Foranstaltninger vedtaget i henhold til RPS | Modstand fra EP mod vedtagelse af udkast til foranstaltninger under RPS | Modstand fra Rådet mod vedtagelse af udkast til foranstaltninger under RPS | Modstand fra EP/Rådet mod vedtagelse af udkast til foranstaltninger under RPS | Imod i alt |

AGRI | 0 | 0 | 0 | 0 | 0 |

AIDCO | 0 | 0 | 0 | 0 | 0 |

BUDG | 0 | 0 | 0 | 0 | 0 |

DIGIT | 0 | 0 | 0 | 0 | 0 |

ECHO | 0 | 0 | 0 | 0 | 0 |

ELARG | 0 | 0 | 0 | 0 | 0 |

EMPL | 1 | 0 | 0 | 0 | 0 |

ENTR | 16 | 0 | 0 | 0 | 0 |

ENV | 33 | 0 | 0 | 0 | 0 |

ESTAT | 7 | 0 | 0 | 0 | 0 |

INFSO | 1 | 0 | 0 | 0 | 0 |

JLS | 0 | 0 | 0 | 0 | 0 |

MARE | 0 | 0 | 0 | 0 | 0 |

MARKT | 20 | 0 | 0 | 0 | 0 |

OLAF | 0 | 0 | 0 | 0 | 0 |

REGIO | 0 | 0 | 0 | 0 | 0 |

RELEX | 0 | 0 | 0 | 0 | 0 |

RTD | 0 | 0 | 0 | 0 | 0 |

SANCO | 24 | 0 | 0 | 0 | 0 |

TAXUD | 0 | 0 | 0 | 0 | 0 |

HANDEL | 0 | 0 | 0 | 0 | 0 |

TREN | 29 | 1 | 0 | 0 | 1 |

Total: | 131 | 1 | 0 | 0 | 1 |

3. DETALJEREDE OPLYSNINGER OM UDVALGENES ARBEJDE

I det ledsagende arbejdsdokument fra Kommissionens tjenestegrene gives der detaljerede oplysninger om arbejdet i de enkelte udvalg i 2009 opstillet efter deres tilhørsforhold til generaldirektoraterne i Kommissionen. Der gives også oplysninger om ændringer i antallet af udvalg og om specifikke forhold omkring særlige foranstaltningsudkast, f.eks. negative udtalelser, henvisninger til Rådet eller indsigelser fra Rådet eller Europa-Parlamentet i henhold til RPS.

[1] Ledsagedokumentet udgør et separat arbejdsdokument fra Kommissionens tjenestegrene.

[2] Se nærmere om baggrunden for tilpasningsprocessen og aktiviteterne i den sammenhæng i 2008 i rapporten fra Kommissionen om udvalgenes arbejde i 2008 (KOM(2008) 335 endelig).

[3] KOM(2009) 142.

[4] http://ec.europa.eu/transparency/regcomitology/index_en.htm.

[5] KOM(2009) 673 endelig af 9.12.2009.

[6] KOM(2010) 83 endelig af 9.3.2010.

[7] Det skal bemærkes, at der kan forekomme forskelle mellem antallet af udtalelser og antallet af gennemførelsesforanstaltninger i et givet år. Grunden hertil forklares i indledningen til arbejdsdokumentet fra Kommissionens tjenestegrene.

[8] Det skal dog bemærkes, at det blotte antal vedtagne foranstaltninger ikke i sig selv er nogen målestok for afgørelsernes politiske, økonomiske eller finansielle betydning.

[9] KOM(2008) 778 af 13.11.2008.